Notecė
Notecė (lenk. Noteć) – upė centrinėje Lenkijoje; dešinysis Vartos (Oderio baseinas) intakas. Tai septinta pagal ilgį Lenkijos upė. Prasideda Kujavijos ežeryne, netoli Pžedeco. Aukštupyje teka į šiaurę Kujavijos Pamario vaivadija, ežeringomis vietovėmis. Nuo vidurupio teka daugiausia Didžiosios Lenkijos lyguma, į vakarus Didžiosios Lenkijos ir Liubušo vaivadijomis. Įteka į Vartą į rytus nuo Didžiosios Lenkijos Gožuvo. Didžiausi intakai: Pana, Gonsavka, Kcyninka, Gulčanka (kairieji), Gvda, Drava, Lobžonka (dešinieji). Notecė Bydgoščiaus kanalu sujungta su Vysla. Laivuojama 274 km nuo žiočių ruože. Prie Notecės esantys miestai: Pšedečas, Brduvas, Kujavijos Izbica, Krušvica, Pakoscė, Barcinas, Labišynas, Naklas prie Notecės, Ujscė, Čarnkuvas, Vielenė, Kšyžas, Drezdenkas.